***Școala nouă în Ucraina***

În ultimii ani, sistemul educaţional din Ucraina a trecut prin mai multe reforme, care au avut drept scop modernizarea şi democratizarea învăţământului, crearea condiţiilor pentru valorificarea potenţialului fiecărui copil, indiferent de apartenenţa etnică, limba vorbită sau opţiunile religioase ale părinţilor.

Principalele domenii de intervenţie ale reformei au fost doctrina sistemului educaţional, structura sistemului de învăţământ, curricula scrisă, curricula predată şi curricula învăţată, conceptele şi metodele de evaluare.

În ce măsură aceste reforme aduc şcoala mai aproape de copil, îi deschid noi orizonturi?

Sunt oare schimbările care interven în sistemul de învăţământ, efective? Asigură oare schimbările din sistemul de învăţământ şanse egale pentru toţi copiii? Sunt oare adecvate metodele de predare, învăţare şi evaluare cerinţelor unei educaţii moderne?

Reformarea în continuare a sistemului educaţional în scopul asigurării dreptului fiecărui copil de a avea o educaţie de calitate presupune o evaluare relevantă şi veridică a învăţământului prin prisma cerinţelor înaintate faţă de şcolile prietenoase faţă de copil.

Fiind promovat la nivel internaţional, conceptul de şcoli prietenoase faţă de copil are în centrul atenţiei:

incluziunea şi echitatea;

eficacitatea învăţării;

siguranţa, protecţia şi sănătatea elevilor;

implicarea elevilor, familiilor în viaţa şcolii.

***Scopul principal a școlii de tip nou este de a crea școala unde elevii vor învăța cu plăcere, școala care va da copiilor nu numai cunoștințe, dar și capacitatea de a aplica acaste cunoștințe în viață.***

***ȘUN - școala care este frecventată сu dragoste de elevi. Aici elevii sunt ascultați, îsi expun părerea proprie, gândesc critic, sunt cetățeni responsabili.***

Noul Standart al învățământului primar detrmină ce trebuie să cunoască elevii la sfârșitul ciclului de instruire (сl. 1, 2 - I ciclu; cl. 3,4 - II ciclu), definește ideologia și principiile procesului instructiv-educativ. Folosind Standartul, învățătorul poate să-și întocmească programa și cursuri bazate pe integrarea obiectelor.

Standartul determină rezultatele așteptate, care sunt însușite de elevi într-o perioadă anumită.

Ca repere strategice de elaborare a programelor şcolare pentru învăţământul primar, au fost stabilite următoarele priorităţi:

– crearea unui climat de încredere în cadrul şcolii şi, totodată, bizuirea exclusivă pe ideile generale din exterior, pe transformările social-economice, ecologice şi culturale,

- pe schimbările fundamentale ale valorilor şi convingerilor societăţii pentru realizarea obiectivelor interioare;

– raportarea programelor la tendinţele moderne şi la finalităţile de perspectivă ale dezvoltării învăţământului.

La elaborarea programelor instructiv-educative şcolare perfecţionate în s-a luat în considerare:

– cerinţele de formare a personalităţii elevilor într-o societate democratică, dinamică, flexibilă;

– varietatea, nivelul şi complexitatea intereselor personale, sociale şi educaţionale ale elevilor.

Planul pentru învăţământul primar, urmăreşte următoarele obiective:

– asigură formarea personalităţii în raport cu potenţialul acesteia şi cerinţele societăţii democratice;

– asigură coerenţa între nivelele şi treptele şcolare, stabileşte un număr minim de discipline şi ore pe săptămână la fiecare clasă;

–– oferă posibilitatea de a echilibra ponderea disciplinelor şcolare în cadrul sistemului educaţional;

– presupune stabilirea unui număr echilibrat de discipline şcolare şi de unităţi de timp, care ar crea o situaţie de învăţare mai productivă la nivelul potenţialului propriu al elevilor;

– vizează realizarea dreptului fiecărui elev la valorificarea maximă a potenţialului propriu în ritmul propriu (principul egalităţii şanselor);

– include numărul minim şi maxim de ore pentru fiecare disciplină, tip de şcoală, an de studiu, asigurând libertatea instituţiei de a-şi elabora schema orară.

Astfel, planul-cadru implementat în învăţământul secundar general include:

nucleul invariant – numărul de ore şi discipline obligatorii pentru toţi elevii şi toate tipurile de şcoli realizarea dreptului fiecărui elev la valorificarea maximă a potenţialului propriu în ritmul propriu (principul egalităţii şanselor);

Noul Standart dă preoritate сopilului talentat, drepturi egale la învățătură, se exclud orice forme de discriminare.

Principiile Standartului sunt:

* Valoare copilăriei
* Bucuria cunoașterii și dezvoltarea personalității
* Principiul sănătății si securității

Conținutul învățământului primar este dezvoltat pe baza competențelor. Competenţa şcolară este un ansamblu/sistem integrat de CUNOŞTINŢE, CAPACITĂŢI, DEPRINDERI şi ATITUDINI dobîndite de elev prin învăţare şi mobilizate în contexte specifice de realizare, adaptate vîrstei elevului şi nivelului cognitiv al acestuia, în vederea rezolvării unor probleme cu care acesta se poate confrunta în viaţa reală.

Sunt competenţe cu care trebuie înzestraţi toţi elevii din învăţămînt. Ele reprezintă „un pachet transferabil şi multifuncţional de cunoştinţe, de care au nevoie toţi indivizii pentru împlinirea şi dezvoltarea personală, pentru incluziune socială”. Aceste competenţe au cel mai înalt grad de generalitate, ele se definesc pe toată durata şcolarităţii şi se formează prin toate disciplinele de învăţămînt. Disciplinele de studiu au un diferit nivel de influenţă asupra formării competenţelor, dar fiecare dintre ele îşi aduce aportul în acest proces. Competențele care trebuie să dobândească elevii sunt:

* Învățarea limbii de stat,
* Cunoașterea limbii materne și limbilor străine,
* Matitematca,
* Științele naturii și tehnologii,
* Informațional,
* Cultural,
* Ecologic,
* Social,
* Tehnologic,
* Învățarea pe parcursul veții.

Comun pentru toate competențele sunt așa deprinderi:

* Citirea conștientă,
* Capacitatea de ași exprima gândurile oral și scris,
* Gândirea creativă,
* Logic să argumenteze poziția,
* Creativitatea,
* Inițiativa,
* Primirea hotărârilor,
* Rezolvarea problemelor,
* Capacitatea de a lucra în comun.

Școala primară dă posibilitate fiecărui copil să capete studii într-o școală de tip nou cu săli de clasă amenajate.

***Șase secrete pentru a vă amenaja sala de clasă***

Vă gândiți adesea că la începutul anului școlar vă așteaptă o clasă goală, anostă? Îi invidiați pe colegii dvs. care și-au amenajat o sală primitoare, în care copiii sunt activi și participă la activități cu plăcere? Învingeți-vă teama și creați un spațiu de lucru inedit împreună cu elevii dvs. Orice învățător își poate amenaja un spațiu atractiv și primitor dacă vrea cu adevărat. Iată câteva idei care vă pot ajuta.

Trasați pe o foaie planul clasei.

Intrați în sala de clasă cu un stilou și o foaie pentru a putea trasa o schiță a clasei așa cum doriți ca ea să arate! Stabiliți întâi pe foaie locul unde vreți să fie așezate piesele de mobilier înainte de vă apuca efectiv să le mutați! Transpuneți-vă în locul elevilor dvs., așezați-vă în bănci sau pe podea, ca la întâlnirea de dimineață a celor mici, pentru a testa vizibilitatea din diferite părți ale clasei! Folosiți spațiul în mod inteligent, puneți imaginația la încercare întâi pe hârtie și apoi în spațiul de clasă! Veți vedea că vă va ușura munca foarte mult.

Magia culorilor.

Culorile definesc felul în care arată sala de clasă, dau un plus de prospețime și vitalitate spațiului ce ne înconjoară și reflectă atmosfera din clasa. Gândiți-vă bine la culorile pe care le folosiți pentru a amenaja sala de clasă! E foarte important să folosiți culori diferite în spații diferite, nu numai pentru pereți, ci și pentru mobilier, covorașe, perdeluțe etc. Dacă vreți ca spațiul să pară primitor, dar și relaxant, îmbinați nuanțe de verde, albastru cu tonuri de pământ. Culorile tropicale sunt indicate pentru spațiul unde copiii lucrează, deoarece ele stimulează creativitatea și imaginația. Nu uitați să vă sfătuiți și cu elevii dumneavoastră în alegerea culorilor ce vă vor înfrumuseța sala de clasă!

Optați pentru diversitate!

Tabla din sala de clasa este un element-cheie ce nu trebuie uitat. Ea poate fi folosită și în alte scopuri, nu numai pentru predare. De exemplu, o puteți împărți în două jumătăți, una care să fie folosită în alt scop decât cel didactic. De asemenea, puteți folosi chenare de diferite forme și culori pentru a crea spațiu pentru aniversa- rea unei zile de naștere. Pe spațiul astfel creat copiii pot scrie gânduri, pot face desene pentru colegul aniversat. În acest fel, ele vor rămâne afișate întreaga zi, adăugând o notă de joc activităților din ziua respectivă.

Lasați-vă provocați!

La începutul anului școlar, stabiliți împreună cu elevii dvs. cum ați vrea să arate sala de clasă! Puteți încerca să stabiliți, împreună cu ei, tema care va domina activitatea dumneavoastră. Vorbiți cu elevii și cu părinții să vă ajute să pictați interiorul clasei sugestiv, fie ca o navetă spațială, fie ca un ocean plin de pești etc. Lăsați-i pe copii să deseneze câte un peștișor sau o scoică, și să își scrie numele pe el/ea! Acest lucru le va da sentimentul că au făcut ceva folositor cu propriile mâini și îi va face să se simtă importanți.

Un spațiu familiar

Pentru a face ca sala de clasă să pară cât mai familiară cu putință, creați spații care să semene cu spațiul de joacă de acasă al copiilor. rugați-i să deseneze pe o coală camera lor și ghidați-vă în amenajarea sălii de clasă după schița făcută de ei. E foarte important ca ei să se simtă la școală ca acasă, acest lucru îi va motiva să par- ticipe la activități cu mai mult drag, fără inhibiții. Adunați idei de la toți și selectați-le pe cele care seamănă cel mai mult între ele, apoi puneți-le în aplicare.

Este ideal ca mobilierul din sala de clasă să fie mobil, pentru a-l putea adapta diferitelor activități ce se vor desfășura acolo. Dacă sala de clasă este un spațiu primitor, și copiii vor participa cu drag la activități, nu vor avea tendința de a deranja orele de curs și nu se vor plictisi.

Buzunărașe cu nume

Pe un perete creați un panou cu buzunărașe aplicate. Fiecare copil își va scrie numele pe un buzunăraș care va fi al lui tot anul școlar. În interiorul lui va pune un bilet cu gândurile lui pentru acea zi sau pentru următoa- rea zi de activități. Astfel îi va fi mai ușor învățătorului să își planifice activitățile și va ști că ceea ce face este pe placul elevilor săi. Fiecare copil poate opta pentru culoarea favorită a propriului buzunăraș, îi poate aplica diferite modele etc. Important este ca el să fie lăsat să creeze, să se exprime cât mai mult.

Acestea sunt câteva idei de amenajare a sălii de clasă. Ele variază în funcție de fiecare învățător în parte, de fiecare colectiv de elevi. Ceea ce nu trebuie uitat este faptul că sala de clasă trebuie să fie spațiul ideal de desfășurare a activităților pentru elevi, iar el trebuie creat de învățător împreună cu elevii săi.

***Crearea regulilor clasei***

Un aspect important ce ține de un management eficient al clasei îl reprezintă crearea și aplicarea de reguli. Rolul lor este acela de a asigura derularea activităților școlare în parametri optimi, pe de o parte, dar și de a orienta comportamentele copiilor până când aceștia își pot dobândi autocontrolul.

Momentul cel mai potrivit pentru a stabili regulile la nivelul clasei este începutul anului școlar, când profesorii eficienți alocă timp suficient nu doar pentru a stabili setul de reguli, ci și pentru a se asigura că elevii le înțeleg, le acceptă și, în consecință, le pun în aplicare.

Pentru a se asigura de eficiența regulilor, cadrul didactic trebuie să țină cont de câteva recomandări:

– să reducă numărul regulilor de comportament la un minim necesar – specialiștii în educație recomandă un set de 8-10;

– să fie formulate clar, exprimate în termeni pozitivi, bine motivate și prezentate elevilor ca mijloace, nu ca scopuri în sine

– să fie concepute pornind de la un dialog cu elevii, care să fie cooptați încă din faza de selecție a regulilor și astfel ei vor fi cointeresați în aplicarea și respectarea lor. În plus, cooptarea lor în acest proces le stimulează abilitățile de a rezolva situații-problemă și de a căpăta un autocontrol

– să le revizuiască periodic și să le adapteze, dacă este necesar.

– să aprecieze respectarea regulilor de către elevi, evidențiind efectele pozitive pe care cooperarea lor le are în crearea unui mediu pozitiv în clasă

– să nu treacă cu vederea încălcarea regulilor, aplicând prompt sancțiunile stabilite.

Regulile clasei:

1. Comunicăm politicos, respectând regulile!

2. Mâncăm sănătos şi civilizat !

3. Noi iubim cărțile și le îngrijim!

4. În oră, ridicăm mâna pentru a cere să vorbim!

5. Ne dorim să devenim campioni!

6. Ne antrenăm mereu să fim cei mai buni!

7. Ne străduim să scriem caligraficşi corect!

8. Suntem întotdeauna zâmbitori şi prietenoşi!

9. Îi ajutăm pe ceilalţi când au nevoie!

10.Suntem mereu atenți la oră pentru a învăța lucruri noi!